Source: https://www.iusinfo.si/Obvestila/Arhiv/2011-02-4%20IUS%20News%20-%20Februar%202011.htm
Timestamp: 2019-06-25 19:47:36+00:00

Document:
Februar 2011, številka 2-4 / letnik IX.
Država članica EU lahko v določenih primerih prepove izključen prenos tekem svetovnega in evropskega nogometnega prvenstva na plačljivih televizijah oz. programih.
Izločitev iz postopkov javnega naročanja kot stranska sankcija v ZP-1
Zaradi pogostih kršitev na področju javnih naročil, ki so oškodovala javnofinančna in proračunska sredstva, je Zakon o spremembah in dopolnitvah Zakona o prekrških (ZP-1G) uvedel novo stransko sankcijo, in sicer izločitev iz postopkov javnega naročanja. VEČ
Vlada bo na današnji seji med drugim obravnavala predlog novele Zakona o gospodarskih družbah (ZGD-1), ki podrobneje ureja pojav tihih družb. Predlog namreč določa, da lahko poslovodja ene družbe sklepa posel z družbo, v kateri je tihi družbenik, le v primeru, ko s tem soglaša nadzorni svet družbe. VEČ
Ministrstvo za pravosodje je objavilo predlog novele Zakona o izvršbi in zavarovanju (ZIZ), s katero želi predvsem omejiti ugovore na sklepe o izvršbi na podlagi verodostojne listine, ki so vloženi le z namenom zavlačevanja postopka izvršbe. Ministrstvo je namreč presodilo, da je treba za odpravo tovrstnih zlorab sprejeti ostrejše ukrepe. VEČ
Vlada bo danes obravnavala tudi novelo Zakona o tujcih (ZTuj-1), ki bo omogočila sprejem zapornikov iz ameriškega taborišča za teroristične osumljence v Guantanamu na Kubi. VEČ
Odbor DZ za notranjo politiko je zaključil razpravo o uvajanju alternativnega reševanja sporov. Člani odbora niso podprli predlaganih sklepov, s katerimi bi ministrstvo za pravosodje pozvali k pripravi ustreznejših zakonskih rešitev, pač pa ministrstvu naložili, naj preuči možnosti za nadaljnji razvoj alternativnega reševanja sporov. VEČ
Komisija DZ, ki preiskuje štetje izbrisanih, je sprejela koalicijski predlog končnega poročila, v katerega so koalicijski člani komisije zapisali, da niso ugotovili politične odgovornosti pri štetju izbrisanih. VEČ
Sodni svet je za predsednika okrožnega sodišča v Ljubljani imenoval višjega sodnika Antona Panjana, so sporočili z omenjenega sodišča, kjer so tudi že opravili primopredajo. Pred Panjanom je okrožno sodišče začasno vodila višja sodnica Martina Erzin. VEČ
26.02.2011 Zakon o obligacijskih in stvarnopravnih razmerjih v letalstvu (ZOSRL)
26.02.2011 Zakon o varstvu pred utopitvami (ZVU)
26.02.2011 Zakon o raziskovalni in razvojni dejavnosti (ZRRD)
26.02.2011 Zakon o varstvu pred požarom (ZVPoz)
26.02.2011 Zakon o ustanovitvi občin ter o določitvi njihovih območij (ZUODNO)
26.02.2011 Zakon o kemikalijah (ZKEM)
26.02.2011 Zakon o carinski službi (ZCS-1)
5. marca začne veljati Zakon o prostovoljstvu (ZProst), ki sistematično ureja prostovoljstvo in jasno normativno določa pravice in obveznosti udeleženih. Zakon želi izboljšati stanje omenjenega področja ter poudariti njegovo pomembnost za izboljšanje kakovosti življenja posameznikov in družbenih skupin ter za razvoj solidarne, humane in enakopravne družbe. Zakon tako zajema vsa klasična področja; od opredelitve pojmov, načel in pogojev za opravljanje organiziranega prostovoljskega dela, do pravic in obveznosti prostovoljcev ter pristojnosti za izvajanje in nadzor nad izvajanjem zakona, vsebuje pa tudi kazenske določbe.
Spremembe je doživel Zakon o potnih listinah (ZPLD-1), ki med drugim omogoča izdajo drugega potnega lista iste vrste državljanu, ki mora vzroke za nov dokument utemeljiti ob svoji vlogi. Državljan lahko po novem vloži vlogo za izredni potni list še pred dopolnjenim 18 letom starosti, v primeru, da postane roditelj in mu sodišče z odločbo prizna popolno poslovno sposobnost. Spremenjeni sta tudi določbi o kopiranju in vročanju potne listine - ta se bo po 5. marcu 2011 lahko v najbolj nujnih primerih vročila tudi po pooblaščenem proizvajalcu potnih listin neposredno po izdelavi. VEČ
Spremenjen je bil tudi Zakon o spodbujanju tujih neposrednih investicij in internacionalizacije podjetij (ZSTNIIP). Glavni namen sprememb je prenos določb v zvezi s postopkom dodeljevanja finančnih spodbud za vhodne tuje neposredne investicije, ki se dodelijo na podlagi javnega razpisa, razen v posebnih primerih, pri katerih dodelitev poteka po posebnem postopku s sklepanjem neposrednih pogodb.
Po najnovejših spremembah, ki že veljajo, Zakon o volilni in referendumski kampanji (ZVRK) določa, da ne glede na dejstvo, da volilne kampanje ni dovoljeno financirati s proračunskimi sredstvi, razen s sredstvi, ki jih iz proračuna dobijo politične stranke, Vlada RS s sklepom lahko nameni sredstva za referendumsko kampanjo Državnemu svetu RS, kadar je ta organizator kampanje. VEČ
Izdan je bil Odlok o razpisu zakonodajnega referenduma o Zakonu o malem delu (OdZMD), glasovanje bo v nedeljo, 10. aprila 2011.
Sprejeti Pravilnik o zagotavljanju informacij prejemnikom storitev določa, da fizičnim osebam informacije zagotavlja Evropski potrošniški center, samozaposlenim in pravnim osebam pa Obrtno-podjetniška zbornica Slovenije in Gospodarska zbornica Slovenije.
Komisija je objavila poročilo za leto 2010 glede storitev Tvoja Evropa – nasveti in SOLVIT, ki evropskim državljanom in podjetjem nudita pomoč pri razumevanju in zaščiti pravic v EU (zavarovanja, zaposlovanja, itd.). Storitvi omogočata državljanom in podjetjem, da izkoristijo ugodnosti enotnega trga, predložijo praktične primere težav in nanje dobijo tudi odgovore, kar jim pomaga pri delovanju na enotnem trgu. V letu 2010 je bilo na storitve posredovanih 12.000 vprašanj, SOLVIT pa je npr. podal 1.300 odgovorov. VEČ
Komisija je objavila strategijo za izboljšanje upravljanja enotnega trga za povečanje koristi za državljane in podjetja v EU. Razširitev informacijskega sistema za notranji trg (trenutno pokriva področja, ki jih urejata Direktiva o priznavanju poklicnih kvalifikacij in Direktiva o storitvah) na druga področja prava EU (kot npr. igre na srečo, e-poslovanje) bo pripomogla k temu cilju. Gre za večjezikovno spletno storitev, ki omogoča nacionalnim, regionalnim in lokalnim oblastem po EU enostavno in hitro medsebojno komunikacijo. VEČ
Komisija EU je objavila seznam izbranih projektov za izgradnjo in posodobitev ključne prometne infrastrukture vseevropskega prometnega omrežja (TEN-T), ki bodo skupaj prejeli 170 milijonov evrov sredstev. Gre za nepovratna sredstva razpisov, ki bodo državam članicam pomagala pri gradnji pomanjkljivih prometnih povezav in izboljševanju varnosti v prometu, da bi dobili trajnosten, povezan, raznolik in enostaven prometni režim širom EU. VEČ
Akt za mala podjetja je instrument Strategije Evropa 2020 in je namenjen krepitvi malih in srednjih podjetij (MSP), da bi se ta še naprej razvijala in zaposlovala nove ljudi. MSP so gonilo evropskega gospodarstva, zato je treba največ pomoči nuditi prav njim, da ostanejo močna, konkurenčna in inovativna. Doslej je bilo uporabljenih največ ukrepov iz Akta za mala podjetja, ki zmanjšujejo upravne obremenitve, financirajo MSP in podpirajo njihovo vstopanje na nove trge, kljub temu pa je treba za pomoč MSP narediti več. VEČ
Sodišče EU je v zadevah T-385/07, T-55/08 in T-68/08 (FIFA proti Komisiji) odločilo, da država članica lahko v določenih primerih prepove izključen prenos tekem svetovnega in evropskega nogometnega prvenstva na plačljivih televizijah oz. programih, in sicer z namenom, da omogoči javnosti ogled teh tekem na brezplačni televiziji. Kot razlog oz. pogoj za tako odločitev pa sodišče navaja, da morajo biti tekmovanja v celoti (ne zgolj posamezne tekme) velikega pomena za družbo, kar določi država članica sama. V teh primerih je omejitev svobode zagotavljanja storitev in ustanavljanja podjetij opravičljiva zaradi pravice do informiranosti in potrebe zagotoviti širok dostop javnosti do televizijskih prenosov teh dogodkov. Tak razlog za omejitev izključnih prenosov vključuje že Direktiva 97/36 o dejavnosti razširjanja televizijskih programov v 3a členu (glej prečiščeno besedilo za vse spremembe -> Direktiva o televiziji brez meja). VEČ
Čezmeren poseg v pravico do sodnega varstva
mag. Mateja Radej-Bizjak:
Nejeverni Tomaži v zdravstvu
dr. Borut Šinkovec:
Izbrali smo odločbo Vrhovnega sodišča RS, ki obravnava dopustnost revizije zaradi neenotne prakse višjega sodišča:
Odločitev vrhovnega sodišča o dopustnosti revizije izvira iz zadeve, v kateri je delodajalec zahteval vrnitev plačane šolnine ker delavec ni dokončal študija v pogodbenem roku. Prvostopenjsko sodišče je tak tožbeni predlog zavrnilo, zoper odločitev pa se je tožnik pritožil. Drugostopenjsko sodišče je presodilo, da izpolnitev študijskih obveznosti v pogodbenem roku ni bistvena sestavina pogodbe in je zato kot izpolnitev pogodbe potrebno upoštevati tudi kasnejšo izpolnitev študijskih obveznosti v smislu določb 105. člena Obligacijskega Zakonika (OZ). VEČ
Če ste spregledali aktualno ponedeljkovo kolumno z naslovom Kekec izpod peresa prof. dr. Mira Cerarja, vas vabimo k branju.
Med drugim je zapisal: "Zakaj pišem o Kekcu? Zato, ker ga Slovenci nismo še nikoli bolj potrebovali kot danes. Kekec je vse tisto, kar smo Slovenci zavrgli v zadnjih desetletjih podivjanega materializma, egoizma in oblastiželjnosti. Seveda to še zdaleč ne velja za vse, toda ti in drugi negativni pojavi so nas tako preplavili, da kot narod komajda še držimo glavo nad vodo. Zato predlagam, da obudimo Kekca." VEČ
21.2.2011 Trošarina za neosvinčen bencin 98 okt. (1000 l)
482,9000 464,9600 €
21.2.2011 Trošarina za plinsko olje za pogonski namen (1000 l)
399,5700 378,8600 €
21.2.2011 Trošarina za gorivo za ogrevanje (1000 l)
72,4800 70,6700 €
18.2.2011 Povprečna trošarina za plinsko olje za pogonski namen dec 2010 - jan 2011 (1000 l)
428,45 414,40 €

References: sodišče 
 sodišče 

Sodišče 
 sodišče 
 sodišče 
 sodišče